מכתב אישי אל שר הביטחון, 3 בינואר 1968

[מקור: pdf 728, עמוד 75]

אישי

ירושלים, ב' בטבת תשכ"ח

3 בינואר 1968

אל: שר הביטחון

מאת: ראש הממשלה

שמעתי לתימהוני את פרשת סרט חיל האוויר. נמסר לי כי באישור הממונים על כך ישירות עמדו לערוך אותו מחדש אלא שאתה מנעת זאת. וודאי תבין שאינני זקוק לעוד מסע פרסומת של סרט. די לי במה שהספקתי עד עכשיו לרכוש בעבודה של עשרות בשנים. אולם משונה הדבר שמצאת לנכון לעשות זאת בייחוד לאחר שהעירו לך אחרים על כף. אני מקבל על הנושא מכתבים רבים ואף הופיעו על כך כתבו בעיתונות כי משונה הדבר שבסרט על חיל-אוויר אין ראש הממשלה נזכר כלל, ביחוד שהיה גם שר ביטחון עד התחלת הקרבות. והרי יודע אתה היטב שתכנית פעולת חיל האוויר אושרה על-ידי שר הביטחון הזה. הוא הדין גם ביחס להשמטת הרמטכ"ל דאז ואלוף עזר ויצמן למעשה מן הסרט. הם הרי עוד לא הגיעו למחצית דרכם הציבורית.

בברכה,

לוי אשכול